Ministerul Afacerilor Externe (MAE) a emis o atenționare de călătorie pentru românii care se află în Franța, tranzitează țara sau intenționează să zboare spre Hexagon, după ce sindicatul controlorilor de trafic aerian, UNSA-ICNA, a lansat un apel la grevă pentru sâmbătă, 25 mai.
Manifestația ar putea fi una semnificativă, iar MAE estimează o reducere cu aproximativ 70% din zborurile programate sâmbătă pe aeroportul Orly din Paris, conform Agerpres. Orly este al doilea cel mai mare aeroport din țară, după Charles de Gaulle.
Cetăţenii români interesaţi sunt sfătuiţi să se informeze de la companiile aeriene în legătură cu eventuale întârzieri/anulări ale zborurilor şi să consulte pagina web a aeroportului Paris Orly.
Se poate solicita asistenţă consulară la numerele de telefon ale Consulatului General al României la Paris: +33147052966 şi +33147052755. De asemenea, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie următoarele telefoane de permanenţă, în funcţie de circumscripţia consulară de reşedinţă: Consulatul de la Paris: +33680713729; Consulatul de la Marsilia: +33610027164; Consulatul de la Lyon: +33643627736; Consulatul de la Strasbourg: +33627050022.
Totodată, MAE recomandă consultarea paginilor de Internet: www.mae.ro, http://paris.mae.ro, https://cgparis.mae.ro/, http://lyon.mae.ro, http://marsilia.mae.ro, http://strasbourg.mae.ro şi reaminteşte faptul că cetăţenii români care se deplasează în străinătate au la dispoziţie secţiunea 'Sfaturi de călătorie', disponibilă pe website-ul Ministerului Afacerilor Externe, care oferă informaţii, alerte, atenţionări şi sfaturi de călătorie